Breski fasteignajöfurinn David „ Spotty “ Rowland var sýknaður af kröfu manns sem sagði að um borð í snekkju í Miðjarðarhafinu hefði sér verið lofaður kaupréttur í Kaupþingi í Lúxemborg . Financial Times greinir frá málavöxtunum en maður að nafni Michael Wright fullyrti að hann hefði kynnt Rowland fyrir Sigurður Einarssyni , þáverandi stjórnarformanni Kaupþings , í júlí 2009 og aðstoðað hann við yfirtöku á Kaupþingi í Lúxemborg . Wright sagði að hann hafi verið um borð í snekkju suður af Frakklandi í þann sama mánuð þegar Rowland lofaði honum kauprétti á hátt í 5% hlut í bankanum fyrir hjálpina . David Rowland og sonur hans Jonathan , sem einnig var stefnt , neituðu að slíkt samkomulag hefði átt sér stað en Rowland keypti starfsemi Kaupþings í Lúxemborg og breytti nafninu í Banque Havilland . Eignir Rowland-ættarinnar nema 97 milljörðum íslenskra króna en David Rowland efnaðist ungur á fasteignamarkaðinum og hlaut þá viðurnefnið „ Spotty “ .